Lor aintzira

Lor aintzira (gaztelaniaz: Laguna de Lor) Nafarroako Cascante eta Ablitas udalerrien artean dagoen aintzira bat da, Erribera eskualdean. Arrantza leku, oinez ibiltzeko eta hegaztiei behatzeko ohiko lekua da. Txikia da urtegi natural hori, baina artifizialki handitu zuten. Urmael endorreikoa da. Queiles ibarrean, aintzirak Moncayoren urak biltzen ditu, lur ureztatuetan erabiltzeko. Inguruan nekazaritza lurrak dira nagusi. Moncayo inguruko gailurrak ikus daitezke bertatik hodeiek ahalbidetzen dutenean. Antza, Lor aintzirak XVII. mendean desagertu zen herri batetik hartu du izena. Aintzira artifizialki handitu zen hemezortzi hektareako azalera hartzeko, eta biltzen duen ura ureztatzeko erabiltzen da, beti gutxieneko maila bat errespetatuz. Gaur egun, Nafarroako hezegune garrantzitsuenetako bat da eta hegaztiak behatzeko leku ona, bai espezie egoiliarrak bai hegazti migratzaileak. Toponimia Nafar erromantzean idatzitako Erdi Aroko testuetan aipatuta dago. Iruditegia Erreferentziak Kanpo estekak Lor aintzira. Nafarroako Turismo Bulegoa